section_heading: 1990-te
paragraph_text: Nažalost ne ide sve najboljim tijekom. Halford ima neke razmirice s ostatkom sastava te se on razilazi s njima. Judas Priest uskoro dobiva novog vokalistu. Ime mu je Tim "Ripper" Owens. On je u sastav ušao kao njihov obožavatelj, a i sam nadimak je uzeo od imena njegove najomiljenije pjesme. Oni zajedno snimaju albume Jugulator (1997.), Live Meltdown (1998.), Demolition (2001.) te Live In London (2003.) s mnogo različitijim prizvukom od prijašnjih, no ništa od toga ne dovodi sastav na onaj nivo koji je imao prije. Halford u međuvremenu ima solističke projekte sa svojim sastavima (Two, Fight, Halford) i izdaje nekoliko dobrih albuma.